Angola - Uiquipedia

# Angola

### De Uiquipedia

República de Angola

(En detalle) | (En detalle)

Lema nacional: Virtus Unita Fortior
Himnu nacional: Angola avante
Capital • Población • Coordenaes | Luanda 13_20_E
Principal ciudá |
Idiomes oficiales | portugués
Forma de gobiernu • Xefe del Estáu • Presidente del Gobiernu | Democracia multipartidista • José Eduardo dos Santos • Fernando da Piedade
Independencia • Fecha | de Portugal • 11 de payares de 1975
Superficie • Total • % agua Llendes Costes | Puestu 22º 1 246 700 km² km² irrelevante 5 918 km 1 600 km
Población • Total • Densidá | Puestu 71º 10 978 552 (2004) 8,6 hab./km²
PIB • Total (2004) • PIB per cápita | Puestu º 950
Moneda | Kwanza (AOA)
Xentiliciu | angolanu -a
Fusu horariu • en branu | UTC + 1 UTC + 1
Dominiu Internet | .ao
Códigu telefónicu | `+244`
Prefixu radiofónicu |
Códigu ISO |
Miembru de: ONU, UA, CPLP

Angola ye un país de la costa occidental d'Africa que llenda al norte y al oeste cola República Democrática del Congo, al este con Zambia, al sur con Namibia y al oeste col Océanu Atlánticu. L'enclave de Cabinda ta estremáu del restu del territoriu pola salida a la mar de la República Democrática del Congo.

El nome del país vien de la palabra bantú n'gola, que yera'l títulu que recibíen los xefes nativos nel sieglu XVI, cuando entamó la colonización portuguesa.

## [editar] Xeografía

El país ta dividíu en varies fasteres con característiques bien estremaes:

- Una marina árida, que s'estiende dende Namibia hasta Luanda.
- Una llanada húmeda nel interior del país.
- Una sabana seca nel sur y sureste.
- Una viesca tropical nel norte del país y en Cabinda.

El ríu Zambeze y varios afluentes del Congo tienen les fontes nel territoriu d'Angola.

El puntu cimeru del país ye'l monte Moco (2 620 m.)

## [editar] Demografía

Población: 10 978 552 habitantes (2004):

- 0-14 años: 43.31 %
- 15-64 años: 53.98 %
- + de 65 años: 2.71 %

Esperanza de vida (2001)

- homes: 37 años
- muyeres: 40 años

Tasa de bruta de natalidá : 52 ‰ (2003)

Tasa bruta de mortalidá: 24 ‰ (2003).

Tasa de mortalidá infantil: 193,72 ‰ (2001)

Tasa de fecundidá: 6.5 neños / muyer (2001).

Tasa bruta d'escolarización na enseñanza primaria (1998-2002)

- homes: 80 %
- muyeres: 69 %

Tasa bruta d'escolarización na enseñanza secundaria (1998-2002)

- homes: 21 %
- muyeres: 17 %

Población urbana: 36 % (2003)

## [editar] Historia

### [editar] Orixe

El territoriu de l'actual Angola ta pobláu polo menos dende'l sieglu V a.C. Los pueblos falantes de llingües del grupu bantú qu'emigraron en foles sucesives dende'l Golfu de Guinea, llegaron a la rexón nos primeros sieglos de la dómina cristiana, desplazando pa contra'l sur a los habitantes primitivos.

Los bantús, amestaos colos pueblos autóctonos, fundaron dellos reinos, ente los que destaca'l Congo (país de la pantera). El reinu Congo dominaba tola rexón y taba na época de mayor esplendor de la que llegaron los europeos.

### [editar] colonización portuguesa

### [editar] Independencia y guerra civil

Dende 1975, fecha de la so independencia de Portugal, Angola conoció una interminable guerra civil, que provocó más de un millón y mediu de muertos nun cuartu de sieglu, lo que vien a representar 160 por día.

## [editar] Divisiones alministratives

Mapa numberáu coles provincies

Angola ta dividida en 18 provincies (províncias):

1. Bengo
2. Benguela
3. Bié
4. Cabinda
5. Cuando Cubango
6. Cuanza Norte
7. Cuanza Sur
8. Cunene
9. Huambo
10. Huíla
11. Luanda
12. Lunda Norte
13. Lunda Sur
14. Malanje
15. Moxico
16. Namibe
17. Uige
18. Zaire

## [editar] Cultura

### [editar] Llingües

Aparte del portugués, que ye la llingua oficial del país, Angola tien varies llingües nacionales, toes elles del grupu de llingües bantú como l'umbundu, el congo, el cuañama, el ñañeca, el luvale, o'l chocue.

### [editar] Escritores angolanos

- António Agostinho Neto ( 1922 - 1979).
- Mário Pinto de Andrade( 1928 - 1990 ).
- Alda Lara ( 1930 - 1962 ).
- José Luandino Vieira ( nacíu en 1935 ).
- Arlindo Barbeitos (nacíu en 1940)
- Artur Carlos Maurício Pestana dos Santos, conocíu como Pepetela ( nacíu en 1941).

## [editar] Economía

### [editar] Recursos

La economía angolana ye predominantemente agrícola, siendo el café'l principal cultivu. Tres d'ésti vienen, n'orde d'importancia, la caña de zucre, el sisal, el maíz, l'aceite de cocu y les cacagüeses. Ente los cultivos comerciales rescamplen l'algodón, el tabacu y el cauchu. Tamién son relativamente importantes los cultivos de pataques, arroz, cacáu y plátanos.

El país ye ricu en minerales, especialmente en diamantes, petroleu y fierro. Tamién hai xacimientos de cobre, manganesu, fosfatos, sal, mica, plomu, estañu, oru, plata y platín.

Les principales industries son les de tresformación d'oleaxinoses, cereales, carne, algodón y tabacu. Tamién son importantes la producción de zucre, cerveza, cementu, madera, y el refináu de petroleu.

Les industries angolanes tán alimentaes por cinco centrales hidroeléctriques, que -y aseguren al país un potencial enerxéticu superior al consumu.

### [editar] Evolución económica

Anque dispón d'inmensos recursos naturales, l'economía angolana salió de veinticinco años de guerra civil nun estáu catastróficu, con una renta per cápita ente les más baxes del mundu y una agricultura de sustistencia qu'alimenta al 85 % de la población.

Nos últimos años la situación económica tiende a meyorar, pola mor del aumentu de producción de diamantes y petroleu y la suba del preciu d'ésti últimu nel mercáu mundial.

En 2004 el PIB medró un 11,2 % y pa 2005 la previsión ye d'un aumentu del 16 %. La inflaición , qu'algamó'l 40 % en 2004 , ta previsto que baxe hasta'l 15 %.

Al mesmu tiempu nel país espoxiga la construición y tán llevándose a cabu proyeutos d'infraestructures, como la línea de ferrocarril de Benguela.

Sicasí, calcúlase qu'anguaño la miseria sigue afectando a dos tercios de la población y que más d'un millón de persones dependen de la ayuda alimentaria internacional. Nesti contestu, anque la prioridá del presupuestu gubernamental ye la llucha contra la probitú, bona parte de los ingresos petrolíferos siguen dedicándose al reembolsu de la delda esterna, estimada a 6 000 millones d'euros.

## [editar] Enllaces esternos

| Vea les imáxenes de Commons sobre Angola.

- Sitiu oficial del gobiernu angolanu (n'inglés y portugués)
- Angola Press Axencia oficial de noticies angolana(en portugués)
- Rádio Nacional de Angola (en portugués)
- Jornal de Angola (en portugués)

Retrieved from "http://ast.wikipedia.org../../../a/n/g/Angola.html"

Categoríes: Angola | ONU

##### Views

- Artículu
- Discusión
- Revisión actual

##### Buscar

##### Otres llingües

- Afrikaans
- አማርኛ
- Aragonés
- العربية
- Български
- বাংলা
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Gàidhlig
- Galego
- עברית
- Hrvatski
- Krèyol ayisyen
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- Basa Jawa
- 한국어
- Kurdî / كوردي
- Latina
- Lëtzebuergesch
- Limburgs
- Lietuvių
- Latviešu
- Malagasy
- Македонски
- Bahasa Melayu
- Ekakairũ Naoero
- Plattdüütsch
- Nederlands
- Norsk (nynorsk)
- Norsk (bokmål)
- Occitan
- Polski
- Português
- Română
- Русский
- संस्कृत
- Sicilianu
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Tagalog
- Türkçe
- Українська
- Tiếng Việt
- 中文
- Bân-lâm-gú